F’Simi Valley, f’Kalifornja, raġel kien qed jirritorna lura d-dar wara ġurnata xogħol biex sab xena makabra ma’ wiċċu. F’daru sab ħafna dmija mal-art u mara mejta. Huwa ċempel minnufih lill-pulizija li mit-tfittxijiet fuq il-post, sabu wkoll bla ħajja persuna oħra u kelb. Barra minn hekk, fuq ħajt minnhom tad-dar, kien hemm miktub theddida – li kien hemm bomba mistura x’imkien. Għad mhux magħruf jekk kienx hemm xi relazzjoni bejn sid ir-residenza u ż-żewġ persuni misjuba mejta. Iż-żona kollha tal-madwar ġiet evakwata għas-saħħa u s-sigurtà tar-residenti. Mit-tfittxijiet estensivi li saru, ma nstabet l-ebda bomba. Il-pulizija qed tkompli bl-investigazzjonijiet.